“ પણ એવા લોકો નું શું જેમના માટે સમય અને સંજોગોનો મેળ બેસાડવો , એ એમના હાથ ની વાત નથી . મને દૂધ ચડાવવા કરતા કોઈ ભૂખ્યા બાળક ને આપો , મારું મંદિર બાંધવા કરતા કોઈ બેઘર ને ખોરડું કરી આપો , આ સવારે મારા પર લાદી ને સાંજે કચરામાં નાંખો છો, એ ફૂલ પર ખર્ચ કરવાને બદલે , કોઈ નું અંગ ઢાકવા ને કપડું આપો . મેં તો વહેતા પાણી જેવી બુદ્ધિ આપી હતી , તમે એને બરફ ની જેમ જમાવી ને પોતાના સ્વાર્થ માં વાપરો તો કેમ ચાલે ...? “ ભોલે ની વાજબી દલીલો સામે હવે ટકવું મુશ્કેલ હતું , પણ માણસ છું , ખુદ ભગવાન સામેય હાર ન માનું નો અહમ . હવે દલીલ વ્યાપક બને એ પહેલા મુદ્દો પર્સનાલાઈઝ થાય તો ભોલેનાથ ને એટેક ના બદલે ડીફેન્સ ના રોલ માં આવવું પડે .